શહરના ભગવતિપરામાં છેલ્લા એક મહિનાથી માવતરે રહેતા જ્યોતિબેન બહાદુરભાઈ મીઠ્ઠપરા નામની 21 વર્ષીય પરિણીતાએ જસદણ તાલુકાના સરધાર પાસે આવેલ બોઘરાવદર ગામે રહેતા સાસરિયાઓ પતિ બહાદુરભાઈ, સસરા જાદવભાઈ સામાભાઈ, સાસુ રૈયાબેન, દિયર સુનિલ અને રવિ સામે મહિલા પોલીસ સ્ટેશનમાં નોંધાવેલી ફરિયાદમાં જણાવ્યું હતું કે તેણીના લગ્ન 5 વર્ષ પૂર્વે બહાદુર સાથે થયા હતા લગ્નના એકાદ વર્ષ સુધી સારી રીતે રાખ્યા બાદ સાસુ, સસરા અને દિયરની ચડામણીથી પતિએ ઝઘડા કરી મારકૂટ કરવાનું ચાલુ કર્યું હતું અન્ય સાસરિયાઓ દ્વારા મેણાંટોણાં મારી પણ શારીરિક માનસિક ત્રાસ આપવામાં આવતો હતો મારા સાસુએ એવું કહ્યું હતું કે આ વાંઝણી છે આને કાઢી મૂક તને બીજે પરણાવી દેશું તેવું કહી ઝઘડો કર્યો હતો 5 વર્ષમાં પાંચેક વખત હું રિસામણે આવી હતી અને સમાધાન કરી લઇ ગયા હતા નોરતામાં રાજકોટ ગરબી જોવા આવ્યા બાદ માવતરે એક રાત રોકાઈને પરત ઘરે ગયા ત્યારે પણ મારકૂટ કરતા મારો ભાઈ આવી જતા માં-બાપને ફોન કરતા તેઓ પણ ત્યાં આવ્યા હતા અને મને માવતરે લઇ આવ્યા હતા.